UKMERGĖS RAJONO SAVIVALDYBĖS JAUNIMO REIKALŲ TARYBOS 
2025 METŲ VEIKLOS ATASKAITA

2026 m. kovo 17 d.

	Ukmergės rajono savivaldybės jaunimo reikalų tarybos (toliau - SJRT) ataskaita yra teikiama už 2025 kalendorinius metus. SJRT, vadovaujantis pariteto principu, yra sudaryta iš dešimties narių: 5 asmenys iš Ukmergės rajono savivaldybės administracijos ir tarybos, kiti 5 – deleguoti Ukmergės rajono jaunimo organizacijų sąjungos ,,Apskritasis stalas‘‘. Ukmergės rajono savivaldybės tarybos 2025 m. vasario 13 d. sprendimu Nr. 7-23 „Dėl Ukmergės rajono savivaldybės tarybos 2023 m. lapkričio 23 d. sprendimo Nr. 7-134 „Dėl Ukmergės rajono savivaldybės jaunimo reikalų tarybos sudarymo" pakeitimo“ atnaujinta SJRT sudėtis.
Per ataskaitinį laikotarpį įvyko 4 SJRT posėdžiai:
1. 2025 m. vasario 26 d. vyko pirmasis naujos sudėties SJRT posėdis, kurio metu pritarta SJRT 2024 m. veiklos ataskaitai, buvo planuojamas SJRT 2025 m. veiklos planas, aptarta „Vote 16“ pozicija, pristatyta Darbo su jaunimu 2025 m. programa bei jos biudžetas. SJRT „Vote 16“ pozicija pateikta Ukmergės rajone išrinktiems LR Seimo nariams I. Kižienei ir A. Dudėnui, taip pat Ukmergės rajono savivaldybės merui, Ukmergės rajono savivaldybės tarybai ir Ukmergės rajono savivaldybės administracijos direktoriui.
2. 2025 m. kovo 24 d. buvo dalinamasi idėjomis, pasiūlymais bei rengiamas SJRT 2025 m. veiklos planas pasinaudojant „Lego serious play“ metodą. 

3. 2025 m. balandžio 7 d. patvirtintas SJRT 2025 m. veiklos planas. 
4. 2025 m. lapkričio 26 d. svarstytas Lietuvos moksleivių sąjungos Ukmergės padalinio prašymas skirti finansavimą Žiemos forumo organizavimui Ukmergėje. Nutarta finansavimą skirti iš sutaupytų Darbo su jaunimu 2025 m. programos lėšų. Aptartas išvažiuojamasis vizitas į VšĮ Jaunimo laisvalaikio centrą. 
2025 m. gruodžio 11 d. SJRT nariai lankėsi planuotame vizite VšĮ Jaunimo laisvalaikio centre. Susitikimo metu didelis dėmesys buvo skirtas šiais metais Centro įgyvendintam mobiliojo darbo su jaunimu projektui „Ju2OTu‘25“. Vizito metu, SJRT siekdama, kad mobiliojo darbo su jaunimu paslaugos, pasibaigus projekto finansavimui, Ukmergės rajono savivaldybėje nenutrūktų, priėmė sprendimą teikti siūlymą Darbo su jaunimu 2026 m. programoje skirti 8000 Eur finansavimą mobiliajam darbui su jaunimu užtikrinti. Siūlymas pateiktas Ukmergės rajono savivaldybės tarybai bei administracijos direktoriui.

